stanford-oval/wikipedia huggingface dataset:
ปีอธิกสุรทิน
ปฏิทินจูเลียนปรับปรุง

ในปฏิทินจูเลียนปรับปรุง (Revised Julian calendar) เพิ่มวันพิเศษเข้าไปในเดือนกุมภาพันธ์ในปีที่หารด้วย 4 ลงตัว ยกเว้นปีที่หารด้วย 100 ลงตัวและหารด้วย 900 แล้วไม่เหลือเศษเป็น 200 หรือ 600 กฎนี้ตกลงกันด้วยกฎสำหรับปฏิทินเกรโกเรียนจนถึง ค.ศ. 2799 ปีแรกที่วันที่ในปฏิทินจูเลียนปรับปรุงไม่ตรงกับวันที่ในปฏิทินเกรโกเรียนจะเป็น ค.ศ. 2800 เพราะจะเป็นปีอธิกสุรทินในปฏิทินเกรโกเรียน แต่ไม่เป็นในปฏิทินจูเลียนปรับปรุง
กฎนี้ทำให้หนึ่งปีเฉลี่ยมี 365.242222 วัน ซึ่งเป็นการประมาณที่ดีมากสำหรับปีสุริยคติโดยเฉลี่ย แต่เนื่องจากปีวสันตวิษุวัตยาวกว่าเล็กน้อย ปฏิทินจูเลียนปรับปรุงจึงไม่ดีเท่ากับปฏิทินเกรโกเรียนในการรักษาวสันตวิษุวัตให้ตรงหรือใกล้เคียงกับวันที่ 21 มีนาคม
กราฟนี้แสดงการแปรผันของวันที่และเวลาของ ครีษมายัน เนื่องจากกฎ "วันปีอธิกสุรทิน" ที่เว้นช่วงไม่เท่ากัน
อีวอน ชอแก-บรูว์อา

| อีวอน ชอแก-บรูว์อา |
| --- | --- |
อีวอน ชอแก-บรูว์อาในปี 1974
เกิด: อีวอน บรูว์อา 29 ธันวาคม ค.ศ. 1923(1923-12-29) ลีล ฝรั่งเศส
เสียชีวิต: 11 กุมภาพันธ์ ค.ศ. 2025(2025-02-11) (101 ปี)
ศิษย์เก่า: École normale supérieure CNRS
มีชื่อเสียงจาก: ภาวะการตั้งได้ดี (well-posedness) ของสมการสนามของไอน์สไตน์ในสุญญากาศ
คู่สมรส: Léonce Fourès (สมรส 1947; หย่า 1960) กุสตาฟว์ ชอแก (เสียชีวิต 2006)
บุตร: 3 คน รวมดาเนียล
รางวัล: กร็องตอฟีซีเยของเครื่องอิสริยาภรณ์เลฌียงดอเนอร์ ได้รับเลือกเข้าสำนักวิทยาศาสตร์แห่งฝรั่งเศส ได้รับเลือกเข้า American Academy of Arts and Sciences
อาชีพทางวิทยาศาสตร์
สาขา: คณิตศาสตร์ ฟิสิกส์
สถาบันที่ทำงาน: มหาวิทยาลัยปีแยร์และมารี กูว์รี
วิทยานิพนธ์: Théorème d'existence pour certains systèmes d'équations aux dérivées partielles non linéaires (ทฤษฎีบทว่าด้วยการมีอยู่จริงสำหรับระบบสมการเชิงอนุพันธ์ย่อยประเภทหนึ่ง) (1951)
อาจารย์ที่ปรึกษาในระดับปริญญาเอก: André Lichnerowicz
 
อีวอน ชอแก-บรูว์อา (ฝรั่งเศส: Yvonne Choquet-Bruhat, ออกเสียง: [ivɔn ʃɔkɛ bʁy.a] ไฟล์:Fr-Yvonne Choquet-Bruhat.wav; 29 ธันวาคม ค.ศ. 1923 – 11 กุมภาพันธ์ ค.ศ. 2025) เป็นนักคณิตศาสตร์และนักฟิสิกส์ชาวฝรั่งเศส เธอมีส่วนสำคัญในวงการศึกษาวิจัยทฤษฎีสัมพัทธภาพทั่วไป โดยพิสูจน์ว่าสมการสนามของไอน์สไตน์สามารถเขียนในรูปปัญหาค่าเริ่มต้นที่ตั้งไว้ได้ดี กล่าวอีกนัยหนึ่ง สมการสนามของไอน์สไตน์มีผลเฉลยเสมอ ในปี 2015 งานวิจัยชิ้นนี้ของเธอได้รับการเสนอชื่อโดยวารสาร Classical and Quantum Gravity ให้เป็น 1 ใน 13 ผลงานสำคัญในการวิจัยทฤษฎีสัมพัทธภาพทั่วไปตลอดระยะเวลา 100 ปีตั้งแต่เริ่มมีทฤษฎีสัมพัทธภาพทั่วไป
ชอแก-บรูว์อาเป็นผู้หญิงคนแรกที่ได้รับเลือกให้เข้าเป็นสมาชิกของสำนักวิทยาศาสตร์แห่งฝรั่งเศส และเป็นกร็องตอฟีซีเย (Grand Officer) ของเครื่องอิสริยาภรณ์เลฌียงดอเนอร์
ชีวิตการทำงาน

ตั้งแต่ปี 1949 จนถึง 1951 บรูว์อาเป็นผู้ช่วยวิจัยที่ศูนย์วิจัยวิทยาศาสตร์แห่งชาติของฝรั่งเศส (CNRS) ก่อนจะได้รับปริญญาเอก
ในปีพ.ศ. 2494 เธอได้เป็นนักวิจัยหลังปริญญาเอกทีสถาบันการศึกษาระดับสูง (Institute for Advanced Study) ในเมืองพรินซ์ตัน รัฐนิวเจอร์ซีย์ ที่นั่น ฌ็อง เลอแร หัวหน้างานของเธอ แนะนำให้เธอศึกษาพลวัตของสมการสนามของไอน์สไตน์ เขายังแนะนำเธอให้รู้จักกับอัลเบิร์ต ไอน์สไตน์ ผู้ที่เธอได้ปรึกษาปัญหาหลายครั้งในช่วงเวลาที่เธออยู่ที่สถาบันฯ
ในปี 1952 บรูว์อาและสามีของเธอได้รับการเสนอตำแหน่งงานที่มาร์แซย์ ซึ่งทำให้เธอออกจากสถาบันฯ ก่อนกำหนด ในปีเดียวกันนั้น เธอได้ตีพิมพ์ผลงานที่โด่งดังที่สุดของเธอเกี่ยวกับผลเฉลยของสมการของไอน์สไตน์ในสุญญากาศว่ามีอยู่จริงในบริเวณเล็ก ๆ (local existence) และมีเพียงหนึ่งเดียว (uniqueness) งานของเธอพิสูจน์ว่าสมการของไอน์สไตน์ตั้งได้ดี (well-posed) และเป็นจุดเริ่มต้นของการศึกษาระบบพลวัตในทฤษฎีสัมพัทธภาพทั่วไป
ในปี 1958 ชอแก-บรูว์อาได้รับรางวัลเหรียญเงิน CNRS ในปี 1958 จนถึง 1959 เธอสอนที่มหาวิทยาลัยแร็งส์ ในปี 1960 เธอได้เป็นศาสตราจารย์ที่มหาวิทยาลัยปีแยร์และมารี กูว์รี (UPMC) ในปารีส และยังคงเป็นศาสตราจารย์หรือศาสตราจารย์กิตติคุณจนกระทั่งเกษียณอายุในปี 1992
งานตีพิมพ์สำคัญ

บทความ
Fourès-Bruhat, Y. Théorème d'existence pour somes systèmes d'équations aux dérivées partielles non linéaires. Acta Math. 88 (2495), 141–225.    Bibcode:1952AcM....88..141F 88.. 141ฟ.
Choquet-Bruhat, Yvonne; Geroch, Robert. Global aspects of the Cauchy problem in general relativity. Comm. Math. Phys. 14 (1969), 329–335. doi:10.1007/BF01645389
บทความสำรวจ
Bruhat, Yvonne. The Cauchy problem. Gravitation: An introduction to current research, pp. 130–168, Wiley, New York, 1962.
Choquet-Bruhat, Yvonne; York, James W. Jr. The Cauchy problem. General relativity and gravitation, Vol. 1, pp. 99–172, Plenum, New York-London, 1980.
Choquet-Bruhat, Yvonne. Positive-energy theorems. Relativity, groups and topology, II (Les Houches, 1983), 739–785, North-Holland, Amsterdam, 1984.
Choquet-Bruhat, Yvonne. Results and open problems in mathematical general relativity. Milan J. Math. 75 (2007), 273–289.
Choquet-Bruhat, Yvonne. Beginnings of the Cauchy problem for Einstein's field equations. Surveys in differential geometry 2015. One hundred years of general relativity, 1–16, Surv. Differ. Geom., 20, Int. Press, Boston, MA, 2015.
หนังสือเชิงเทคนิค
Choquet-Bruhat, Yvonne; DeWitt-Morette, Cécile; Dillard-Bleick, Margaret. Analysis, manifolds and physics. Second edition. North-Holland Publishing Co., Amsterdam-New York, 1982. xx+630 pp. ISBN 0-444-86017-7
Choquet-Bruhat, Yvonne; DeWitt-Morette, Cécile. Analysis, manifolds and physics. Part II. North-Holland Publishing Co., Amsterdam, 1989. xii+449 pp. ISBN 0-444-87071-7
Choquet-Bruhat, Y. Distributions. (French) Théorie et problèmes. Masson et Cie, Éditeurs, Paris, 1973. x+232 pp.
Choquet-Bruhat, Yvonne. General relativity and the Einstein equations. Oxford Mathematical Monographs. Oxford University Press, Oxford, 2009. xxvi+785 pp. ISBN 978-0-19-923072-3
Choquet-Bruhat, Y. Géométrie différentielle et systèmes extérieurs. Préface de A. Lichnerowicz. Monographies Universitaires de Mathématiques, No. 28 Dunod, Paris 1968 xvii+328 pp.
Choquet-Bruhat, Yvonne. Graded bundles and supermanifolds. Monographs and Textbooks in Physical Science. Lecture Notes, 12. Bibliopolis, Naples, 1989. xii+94 pp. ISBN 88-7088-223-3
Choquet-Bruhat, Yvonne. Introduction to general relativity, black holes, and cosmology. With a foreword by Thibault Damour. Oxford University Press, Oxford, 2015. xx+279 pp. ISBN 978-0-19-966645-4, 978-0-19-966646-1
Choquet-Bruhat, Y. Problems and solutions in mathematical physics. Translated from the French by C. Peltzer. Translation editor, J.J. Brandstatter Holden-Day, Inc., San Francisco, Calif.-London-Amsterdam 1967 x+315 pp.
หนังสือทั่วไป
Choquet-Bruhat, Yvonne. A lady mathematician in this strange universe: memoirs. Translated from the 2016 French original. World Scientific Publishing Co. Pte. Ltd., Hackensack, NJ, 2018. x+351 pp. ISBN 978-981-3231-62-7
แหล่งข้อมูลอื่น

Contributions of 20th Century Women to Physics'
"Yvonne Choquet-Bruhat", Biographies of Women Mathematicians, Agnes Scott College
Christina Sormani; C. Denson Hill; Paweł Nurowski; Lydia Bieri; David Garfinkle; Nicolás Yunes (August 2017). "A two-part feature: The Mathematics of Gravitational waves". Notices of the American Mathematical Society. American Mathematical Society. 64 (7): 684–707. doi:10.1090/noti1551. ISSN 1088-9477.
ชอแก-บรูว์อา และกุสตาฟว์ ชอแก ที่มหาวิทยาลัยแคลิฟอร์เนีย เบิร์กลีย์ ในปี 1974
ชอแก-บรูว์อาในปี 2006
กรุงเทพประกันชีวิต

| --- | --- |

ประเภท: บริษัทมหาชน
การซื้อขาย: SET:BLA
อุตสาหกรรม: ธุรกิจการเงิน
รูปแบบ: ประกันภัยและประกันชีวิต
ก่อตั้ง: 1 มิถุนายน พ.ศ. 2494; 73 ปีก่อน (2494-06-01)
สำนักงานใหญ่: 1415 ถนนกรุงเทพฯ-นนทบุรี แขวงวงศ์สว่าง เขตบางซื่อ กรุงเทพมหานคร
บุคลากรหลัก: โชน โสภณพนิช (กรรมการผู้จัดการใหญ่และประธานเจ้าหน้าที่บริหาร)
เว็บไซต์: www.bangkoklife.com
บริษัท กรุงเทพประกันชีวิต จำกัด (มหาชน) (อังกฤษ: Bangkok Life Assurance Public Company Limited; SET:BLA) บริษัทประกอบธุรกิจประกันชีวิตโดยรับประกันชีวิตทั้งแก่บุคคลทั่วไป และการประกันชีวิตกลุ่ม โดยบริษัทจะจัดสรรเบี้ยประกันรับส่วนหนึ่งไว้เป็นเงินสำรองประกันชีวิต และบริหารเงินสำรองประกันชีวิตโดยการนำไปลงทุนเพื่อสร้างผลตอบแทนให้ครอบคลุมภาระที่จะเกิดขึ้นและอาจจะเกิดขึ้นต่อผู้เอาประกัน นอกจากการประกันชีวิตแล้ว การลงทุนก็ถือเป็นธุรกรรมที่มีความสำคัญมากต่อการดำเนินธุรกิจของบริษัท
ประวัติ

บริษัทได้เริ่มดำเนินกิจการตั้งแต่วันที่ 1 มิถุนายน พ.ศ. 2494 โดยใช้ชื่อว่า "บริษัท กรุงสยามประกันชีวิต จำกัด" โดยในระยะแรกการประกอบธุรกิจของบริษัทได้เน้นไปในด้านสวัสดิการสงเคราะห์เป็นส่วนใหญ่ เมื่อวันที่ 1 มกราคม พ.ศ. 2522 บริษัท กรุงสยามประกันชีวิต จำกัด ได้ทำการเปลี่ยนชื่อเป็น "บริษัท กรุงเทพประกันชีวิต จำกัด" และในวันที่ 17 ธันวาคม 2550 บริษัท กรุงเทพประกันชีวิต จำกัด ได้แปรสภาพเป็น บริษัท มหาชน จำกัด  และเข้าจดทะเบียนในตลาดหลักทรัพย์แห่งประเทศไทย เมื่อวันที่ 25 กันยายน พ.ศ. 2552
การประกอบธุรกิจ

ธุรกิจหลักของบริษัท คือ ธุรกิจประกันชีวิต โดยเบี้ยประกันภัยรับส่วนหนึ่งจะถูกกันไว้เป็นเงินสำรองประกันชีวิต โดยมีการดำเนินการบริหารเงินสำรองประกันชีวิตส่วนนี้โดยนำไปลงทุน  บริษัทจะบริหารเงินลงทุนโดยกระจายการลงทุนในหลักทรัพย์ประเภทต่างๆ ทั้งระยะสั้นและระยะยาว ทั้งตราสารหนี้และตราสารทุน รวมถึงการให้บริการสินเชื่อซึ่งส่วนใหญ่เป็นสินเชื่อประเภทที่มีหลักทรัพย์จำนองเป็นประกัน ทั้งนี้การลงทุนของบริษัทต้องเป็นไปตามประกาศกระทรวงพาณิชย์ และประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันชีวิต
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | STATE STREET BANK AND TRUST COMPANY | 413,396,200 | 24.21% |
| 2 | บริษัท วัฒนโสภณพนิช จำกัด | 222,505,000 | 13.03% |
| 3 | ธนาคาร กรุงเทพ จำกัด (มหาชน) | 130,022,480 | 7.61% |
| 4 | บริษัท กรุงเทพประกันภัย จำกัด (มหาชน) | 78,575,360 | 4.60% |
| 5 | นาย ชาตรี โสภณพนิช | 63,967,204 | 3.75% |
| 6 | บริษัท จตุบุตรโฮลดิ้ง จำกัด | 63,000,000 | 3.69% |
| 7 | บริษัท ไทยเอ็นวีดีอาร์ จำกัด | 59,005,745 | 3.46% |
| 8 | บริษัท เอ็มเอสไอ โฮลดิ้ง (ประเทศไทย) จำกัด | 57,201,480 | 3.35% |
| 9 | กองทุนเปิด บัวหลวงหุ้นระยะยาว | 52,222,160 | 3.06% |
| 10 | นาย เชิดชู โสภณพนิช | 45,294,014 | 2.65% |
สถานีกองทัพอากาศแหลมคะแนเวอรัล

สถานีกองทัพอากาศแหลมคะแนเวอรัล (อังกฤษ: Cape Canaveral Air Force Station; (CCAFS)) (รู้จักกันในชื่อ สถานีกองทัพอากาศแหลมเคนเนดี ตั้งแต่ปี พ.ศ. 2506 ถึง พ.ศ. 2516) เป็นการติดตั้งหน่วยอวกาศที่ 45 ของกองทัพอวกาศสหรัฐ ซึ่งตั้งอยู่บนแหลมคะแนเวอรัล ในเทศมณฑลเบรวาร์ด รัฐฟลอริดา
สถานีนี้มีสำนักงานใหญ่อยู่ใกล้ฐานทัพอากาศแพทริก สถานีนี้เป็นหัวปล่อยหลักของแนวรบด้านตะวันออกของสหรัฐ  โดยมีฐานยิงจรวด 3 แห่งที่ใช้งานอยู่ในขณะนี้ (Space Launch Complexes 37B, 40, และ 41) สถานีนี้อยู่ทางตะวันออกเฉียงใต้ของศูนย์อวกาศเคนเนดีของนาซ่าบนเกาะเมอร์ริตต์ทั้งสองแห่งเชื่อมโยงกันด้วยสะพานและทางเดิน สถานีกองทัพอากาศแหลมคะแนเวอรัลมีรันเวย์ 10,000 ฟุต (3,000 ม.)   ใกล้กับศูนย์ปล่อยอากาศยานสำหรับเครื่องบินขนส่งทางทหารที่ขนส่งน้ำหนักบรรทุกที่หนักและเกินขนาดไปยังแหลม
อำเภอกะทู้

| อำเภอกะทู้ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kathu
หาดป่าตอง
คำขวัญ: ขุนเขาโอบล้อม เพียบพร้อมวัฒนธรรม พิพิธภัณฑ์เหมืองแร่ ขบวนแห่กินผัก อนุรักษ์ประเพณี
แผนที่จังหวัดภูเก็ต เน้นอำเภอกะทู้
พิกัด: 7°54′32″N 98°19′59″E﻿ / ﻿7.90889°N 98.33306°E﻿ / 7.90889; 98.33306
ประเทศ:  ไทย
จังหวัด: ภูเก็ต
พื้นที่
 • ทั้งหมด: 67.09 ตร.กม. (25.90 ตร.ไมล์)
ประชากร (2565)
 • ทั้งหมด: 57,125 คน
 • ความหนาแน่น: 851.65 คน/ตร.กม. (2,205.8 คน/ตร.ไมล์)
รหัสไปรษณีย์ : 83120, 83150 (เฉพาะตำบลป่าตองและตำบลกมลา)
รหัสภูมิศาสตร์: 8302
ที่ตั้งที่ว่าการ: ที่ว่าการอำเภอกะทู้ เลขที่ 51/16 ถนนวิชิตสงคราม ตำบลกะทู้ อำเภอกะทู้ จังหวัดภูเก็ต 83120
 ส่วนหนึ่งของสารานุกรมประเทศไทย
กะทู้ เป็นอำเภอหนึ่งในสามอำเภอของจังหวัดภูเก็ต
ที่ตั้งและอาณาเขต

อำเภอกะทู้มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอถลาง
ทิศตะวันออก ติดต่อกับอำเภอเมืองภูเก็ต
ทิศใต้ ติดต่อกับอำเภอเมืองภูเก็ต
ทิศตะวันตก ติดต่อกับทะเลอันดามัน
ที่มาของชื่อ

อำเภอกะทู้สันนิษฐานว่าน่าจะมาจากคำว่า "กราบาตู" แปลว่า อ่าวหิน แล้วหดลงเป็น "กราตู" แล้วเป็น "กราทู" "กระทู" และ"กะทู" ตามลำดับ ในใบบอกเรื่องการปราบอั้งยี่ของหมื่นเสมอใจราช (พระยามนตรีสุริยวงศ์ ชื่น บุนนาค) พ.ศ. 2419 ก็เขียนว่า "กะทู" แต่ต่อมาเปลี่ยนเป็น กะทู้ เพื่อให้มีความหมายในภาษาไทย และคำนี้ก็อาจจะมาจากคำว่า "กราซาตู" แปลว่า อ่าวที่หนึ่ง ก็ได้
บ้างก็ว่าชื่อดังกล่าวมาจากภาษาจีนคำว่า ล่ายทู, ไล่ทู หรือไนทู
ประวัติ

เมื่อศัตรูเข้าโจมตีเมืองถลางแตกในปี พ.ศ. 2352 พญาถลางเจ๊ะมะเจิมได้ย้ายเมืองถลางจากบ้านเคียน (ตำบลเทพกระษัตรี อำเภอถลาง) มาตั้งที่ทำการอยู่ที่บ้านท่าเรือ (ตำบลศรีสุนทร อำเภอถลาง) แล้ว บุตรชายคือพญาวิชิตสงคราม (แก้ว) ไปเป็นเจ้าเมืองภูเก็ตอยู่ที่บ้านเก็ตโฮ่ (ตำบลกะทู้ อำเภอกะทู้) พระยาวิชิตสงคราม (ทัด) ย้ายเมืองภูเก็ตไปตั้งอยู่ที่บ้านทุ่งคาปากคลองบางใหญ่ เพื่อเป็นคลังแร่ดีบุกที่ขนย้ายมาจากเมืองภูเก็จที่เก็ตโฮ่และส่งไปต่างประเทศจากท่าเรือที่สะพานหิน เมืองภูเก็จที่เก็ตโฮ่เป็นลานแร่ดีบุกที่ต้องใช้กุลีจำนวนมากเพราะเหมืองแร่พัฒนาจากเหมืองบ่อไปเป็นเหมืองหาบ กุลีชาวจีนฮกเกี้ยนจึงเข้ามามากในสมัยรัชกาลที่ 4 - 5  เมื่อรัชกาลที่ 5 ทรงปรับปรุงระบบราชการ ได้แบ่งเมืองภูเก็จไปเป็นอำเภอทุ่งคาและเมืองภูเก็จบ้านเก็ตโฮ่เป็นอำเภอกะทู้
ในวันที่ 5 ธันวาคม พ.ศ. 2481 อำเภอนี้ถูกลดฐานะไปเป็นกิ่งอำเภอ และกลายเป็นส่วนหนึ่งของอำเภอเมืองภูเก็ต ต่อมาจึงเลื่อนขั้นเป็นอำเภออีกครั้งในวันที่ 10 ธันวาคม พ.ศ. 2502
ในรัชสมัยพระบาทสมเด็จพระจอมเกล้าเจ้าอยู่หัว มีเหตุการณ์แก๊งอั้งยี่จีน 2 กลุ่มถูกฆ่าที่นี่ โดยแก๊งเมืองภูเก็ตล่อให้แก๊งกะทู้มากินที่นี่ แล้วใช้โอกาสนี้ยึดทรัพย์สินและเผาพวกเขาทั้งเป็น โดยมีคนถูกฆ่า 413 คนและมีผู้รอดชีวิตแค่คนเดียว ปัจจุบัน มีศาลเจ้าที่อุทิศแด่พวกเขาที่มีชื่อว่า ต่องย่องสู (จีน: 忠勇祠; พินอิน: zhōngyǒng cí)
ประชากร

ประชากรในอำเภอกะทู้ มีหลายชาติพันธุ์ มีชาวจีนกลุ่มต่าง ๆ อาศัยอยู่จำนวนมาก ชาวจีนกวางตุ้ง ไหหลำ ฮกเกี้ยน เปอรานากัน (Peranakan) โดยส่วนมากเป็นชาวจีนฮกเกี้ยน และเปอรานากัน ที่มาปักหลักฐานอยู่เมื่อสมัยเหมืองแร่ดีบุก และยังมีชาวมอญ ที่อาศัยอยู่บริเวณป่าตองแต่มีจำนวนน้อยกว่าชาวจีน
การแบ่งเขตการปกครอง > การปกครองส่วนภูมิภาค

อำเภอกะทู้แบ่งเขตการปกครองย่อยออกเป็น 3 ตำบล 14 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | กะทู้ | Kathu | 8 | 30,817 |  |
| 2. | ป่าตอง | Pa Tong | – | 19,240 |  |
| 3. | กมลา | Kamala | 6 | 7,068 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอกะทู้ประกอบด้วยองค์กรปกครองส่วนท้องถิ่น 3 แห่ง ได้แก่
เทศบาลเมืองป่าตอง ครอบคลุมพื้นที่ตำบลป่าตองทั้งตำบล
เทศบาลเมืองกะทู้  ครอบคลุมพื้นที่ตำบลกะทู้ทั้งตำบล
องค์การบริหารส่วนตำบลกมลา ครอบคลุมพื้นที่ตำบลกมลาทั้งตำบล
ทรัพยากรทางการท่องเที่ยว

ศาลเจ้ากะทู้ (ไลทูเต๊าบูเก๊ง) มีเลาเอี๋ยเป็นเทพประธานประจำศาลเจ้า เป็นศาลเจ้าแรกที่ประกอบพิธีการกินผัก (เจี๊ยะฉ่าย) มาก่อน 180 ปี
น้ำตกกะทู้  ไหลจากเขาหว้าซึ่งเป็นควนเขาสูงอันดับที่ 2 ของจังหวัดภูเก็ต
พิพิธภัณฑ์เหมืองแร่ เปิดในวันทำการราชการแสดงนิทรรศการการทำเหมืองแร่ เก็บถาวร 2010-08-26 ที่ เวย์แบ็กแมชชีนเหมืองรู เหมืองปล่อง เหมืองแล่น เหมืองหาบ เหมืองสูบ-ฉีด เหมืองเรือขุด มีแร่ดีบุก โลหะดีบุก แทนทาลัม และวิถีชีวิตของชาวกะทู้
แหล่งข้อมูลอื่น

amphoe.com
อำเภอทับปุด

| อำเภอทับปุด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thap Put
วัดราษฎร์อุปถัมภ์
คำขวัญ: สวยสง่าเจดีย์นิมิต ผลผลิตยางพารา ปาล์มประมงล้ำค่า คือหน้าตาชาวทับปุด
แผนที่จังหวัดพังงา เน้นอำเภอทับปุด
พิกัด: 8°30′58″N 98°38′23″E﻿ / ﻿8.51611°N 98.63972°E﻿ / 8.51611; 98.63972
ประเทศ:  ไทย
จังหวัด: พังงา
พื้นที่
 • ทั้งหมด: 272.4 ตร.กม. (105.2 ตร.ไมล์)
ประชากร (2564)
 • ทั้งหมด: 26,041 คน
 • ความหนาแน่น: 95.60 คน/ตร.กม. (247.6 คน/ตร.ไมล์)
รหัสไปรษณีย์ : 82180
รหัสภูมิศาสตร์: 8207
ที่ตั้งที่ว่าการ: ที่ว่าการอำเภอทับปุด เลขที่ 73  หมู่ที่ 4 ตำบลทับปุด อำเภอทับปุด จังหวัดพังงา 82180
 ส่วนหนึ่งของสารานุกรมประเทศไทย
ทับปุด เป็นอำเภอหนึ่งของจังหวัดพังงา
ที่ตั้งและอาณาเขต

อำเภอทับปุดตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอพนม (จังหวัดสุราษฎร์ธานี)
ทิศตะวันออก ติดต่อกับอำเภอปลายพระยาและอำเภออ่าวลึก (จังหวัดกระบี่)
ทิศใต้ ติดต่อกับอ่าวพังงา
ทิศตะวันตก ติดต่อกับอำเภอเมืองพังงา
การแบ่งเขตการปกครอง > การปกครองส่วนภูมิภาค

อำเภอทับปุดแบ่งเขตการปกครองออกเป็น 6 ตำบล 38 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ทับปุด | Thap Put | 6 | 5,278 |  |
| 2. | มะรุ่ย | Marui | 7 | 5,602 |  |
| 3. | บ่อแสน | Bo Saen | 8 | 7,384 |  |
| 4. | ถ้ำทองหลาง | Tham Thonglang | 4 | 1,808 |  |
| 5. | โคกเจริญ | Khok Charoen | 8 | 3,703 |  |
| 6. | บางเหรียง | Bang Riang | 5 | 2,260 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอทับปุดประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลทับปุด ครอบคลุมพื้นที่บางส่วนของตำบลทับปุด
องค์การบริหารส่วนตำบลทับปุด ครอบคลุมพื้นที่ตำบลถ้ำทองหลางทั้งตำบลและตำบลทับปุด (นอกเขตเทศบาลตำบลทับปุด)
องค์การบริหารส่วนตำบลมะรุ่ย ครอบคลุมพื้นที่ตำบลมะรุ่ยทั้งตำบล
องค์การบริหารส่วนตำบลบ่อแสน ครอบคลุมพื้นที่ตำบลบ่อแสนทั้งตำบล
องค์การบริหารส่วนตำบลโคกเจริญ ครอบคลุมพื้นที่ตำบลโคกเจริญทั้งตำบล
องค์การบริหารส่วนตำบลบางเหรียง ครอบคลุมพื้นที่ตำบลบางเหรียงทั้งตำบล
แหล่งข้อมูลอื่น

อำเภอทับปุด เก็บถาวร 2006-10-11 ที่ เวย์แบ็กแมชชีน
ความรู้เรื่องอำเภอทับปุด เก็บถาวร 2007-10-08 ที่ เวย์แบ็กแมชชีน
เทศบาลตำบลทับปุด เก็บถาวร 2012-06-09 ที่ เวย์แบ็กแมชชีน
↑  "ระบบสารสนเทศเพื่อการบริหาร". stat.bora.dopa.go.th.
พระบรมราชสัญลักษณ์ประจำรัชกาล
ดูเพิ่ม

พระราชลัญจกรประจำรัชกาล
วัดพระธาตุดอยสุเทพราชวรวิหาร

| วัดพระธาตุดอยสุเทพราชวรวิหาร |
| --- | --- |
เจดีย์พระธาตุดอยสุเทพราชวรวิหารในปี พ.ศ. 2565

ชื่อสามัญ: วัดพระธาตุดอยสุเทพ พระธาตุดอยสุเทพ ดอยสุเทพ
ที่ตั้ง: ถนนศรีวิชัย ตำบลสุเทพ อำเภอเมืองเชียงใหม่ จังหวัดเชียงใหม่
ประเภท: พระอารามหลวง ชั้นโท ชนิดราชวรวิหาร
นิกาย: เถรวาท มหานิกาย
เจ้าอาวาส: พระธรรมเสนาบดี (ธงชัย สุวณฺณสิริ)
 สถานีย่อยพระพุทธศาสนา
วัดพระธาตุดอยสุเทพราชวรวิหาร (ไทยถิ่นเหนือ: ) พระอารามหลวง ชั้นโท ชนิดราชวรวิหาร ตั้งอยู่ในอุทยานแห่งชาติดอยสุเทพ-ปุย วัดมีความสูงจากระดับที่ราบเชียงใหม่ราว 689 เมตร และมีความสูงจากระดับน้ำทะเลปานกลาง 1,046 เมตร เป็นหนึ่งในวัดที่มีความสำคัญมากที่สุดของจังหวัดเชียงใหม่ นอกจากนี้ยังประกอบด้วยจุดชมทิวทัศน์ที่สามารถมองเห็นเมืองเชียงใหม่ได้ทั้งหมด
ลักษณะสถาปัตยกรรม

ส่วนฐานเป็นฐานสูงสี่เหลี่ยมรองรับฐานเขียงย่อเก็จ 3 ชั้น ซึ่งรองรับบัวคว่ำบัวลูกแก้วและบัวหงาย ต่อจากนั้นจะเป็นหน้ากระดานที่รองรับบัวถลาอีกทอดหนึ่ง ส่วนกลางองค์ระฆังเป็นบัวถลา 4 ชั้น วางเรียงลดหลั่นกันไปจากบัวใหญ่ไปถึงบัวน้อยซึ่งเป็นฐานรองรับองค์ระฆัง 12 เหลี่ยม ส่วนยอดมีรัตนบัลลังก์ที่คอระฆัง ต่อจากนั้นเป็นเสาหานรองรับบัวฝาละมี รองรับปล้องไฉน 12 ปล้อง ใหญ่น้อยเรียงลดหลั่นตามลำดับเหนือปล้องไฉนเป็นปลียอด
การประกาศขึ้นทะเบียนโบราณสถาน

วัดพระธาตุดอยสุเทพราชวรวิหาร ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่
รูปภาพ

ด้านข้างองค์พระเจดีย์
พระพุทธรูป
พระพุทธรูป
ระฆังในวัด
พระพุทธรูป
พระพิฆเนศ
พระปางต่างๆ
ระฆัง
หอระฆัง
วัดพระธาตุในตอนกลางคืน
แหล่งข้อมูลอื่น

วัดพระธาตุดอยสุเทพราชวรวิหาร
ภาพถ่ายทางอากาศของ วัดพระธาตุดอยสุเทพราชวรวิหาร
สถานีย่อยประเทศไทย
สถานีย่อยพระพุทธศาสนา
18°48′19″N 98°55′18″E﻿ / ﻿18.8052°N 98.9216°E﻿ / 18.8052; 98.9216
บันไดนาค วัดพระธาตุดอยสุเทพฯ ระหว่างปี พ.ศ. 2453 - 2463
อรรถพันธ์ พูลสวัสดิ์

| อรรถพันธ์ พูลสวัสดิ์ |
| --- | --- |
อรรถพันธ์ ในปี 2567
สารนิเทศภูมิหลัง
เกิด: 4 ตุลาคม พ.ศ. 2536 (31 ปี) ณัฏฐนันท์ พูลสวัสดิ์
ส่วนสูง: 170 เซนติเมตร
น้ำหนัก: 56 กิโลกรัม
อาชีพ: นักแสดง, พิธีกร
ปีที่แสดง: พ.ศ. 2546 - ปัจจุบัน
ผลงานเด่น: โกมินทร์ – โกมินทร์ (2547) ตั้ม – อนธการ (2558) โรม – รุ่นพี่ Secret Love (2559-2560) ปุณณ์ – The Gifted นักเรียนพลังกิฟต์ (2561-2563) เติร์ด – Theory of Love ทฤษฎีจีบเธอ (2562) เปรม – อาหารเป็นยังไงครับหมอ (2566)
สังกัด: จีเอ็มเอ็มทีวี
อรรถพันธ์ พูลสวัสดิ์ เดิมชื่อว่า ณัฏฐนันท์ พูลสวัสดิ์ ชื่อเล่น กัน เกิดเมื่อวันที่ 4 ตุลาคม พ.ศ. 2536 เป็น นักแสดงชาวไทย
ประวัติ

อรรถพันธ์ พูลสวัสดิ์ เกิดเมื่อวันที่ 4 ตุลาคม พ.ศ. 2536 มีน้องสาว 1 คน ชื่อ พิมพ์วลี พูลสวัสดิ์  อรรถพันธ์จบการศึกษาชั้นประถมจากโรงเรียนอโศกวิทย์อ่อนนุช จบการศึกษาชั้นมัธยมศึกษาตอนต้นที่โรงเรียนศรีวิกรม์ และจบการศึกษามัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร แผนกทัศนศิลป์ และเข้าศึกษาต่อในระดับอุดมศึกษาที่คณะบริหารธุรกิจ มหาวิทยาลัยกรุงเทพ ปัจจุบันได้ย้ายมาเข้าศึกษาที่คณะรัฐศาสตร์ มหาวิทยาลัยรามคำแหง
อรรถพันธ์มีผลงานในวงการบันเทิงมาแต่เด็ก เข้าวงการครั้งแรกจากเวทีประกวดถ่ายแบบเดอะบอยโมเดล ต่อมาได้เข้าทดสอบบทที่โรงถ่ายละครลาดหลุมแก้วของ บริษัท ดาราวิดีโอ จำกัด โดยแสดงเป็นตัวประกอบในละครเรื่อง เบญจา คีตา ความรัก, ไฟในวายุ และ ฟ้าใหม่ ต่อมาในละครเรื่อง โกมินทร์ เขารับบทเป็น โกมินทร์ พระเอกของเรื่องในวัยเด็ก ละครเรื่อง โกมินทร์ ละครหลังข่าวเรื่องแรกที่เขามีบทบาทนำได้แก่ ภูตพิศวาส
ต่อมาได้เริ่มแสดงภาพยนตร์ เรื่องที่ได้แก่ภาพยนตร์เรื่อง เฉือน เขารับบทเป็น นัท บุญหล้า ส่งผลให้เขาได้รับการเสนอชื่อเข้าชิงรางวัลนักแสดงสมทบชายยอดเยี่ยมจากหลายสถาบัน เช่น รางวัลสุพรรณหงส์, รางวัลชมรมวิจารณ์บันเทิง, รางวัลคมชัดลึก อวอร์ด และ รางวัลสตาร์พิคส์ อวอร์ด เป็นต้น
ในปี 2558 ได้ร่วมแสดงภาพยนตร์ 2 เรื่องคือ อนธการ และ Love Love You อยากบอกให้รู้ว่ารัก โดยภาพยนตร์ทั้งสองเรื่องนี้มีเนื้อหาเกี่ยวกับชายรักชาย สำหรับภาพยนตร์เรื่อง อนธการ อนุชา บุญยวรรธนะ ผู้กำกับ ใช้เวลาหาตัวนักแสดงเพื่อรับบท ตั้ม ตัวละครเอกของเรื่อง เป็นเวลานานแต่ยังหาไม่ได้ จนวันหนึ่งอรรถพันธ์มาแสดงภาพยนตร์เรื่อง O.T ผี OVERTIME แล้วสุขพัฒน์ โล่ห์วัชรินทร์ นักแสดงคนหนึ่งของเรื่องซึ่งรู้จักกับอนุชาอยู่แล้ว แนะนำอรรถพันธ์ให้กับอนุชา จนมีการแคสติงและได้รับบทดังกล่าว จากบทดังกล่าวทำให้เขาได้รับการเสนอชื่อเข้าชิงรางวัลในฐานะนักแสดงนำชายยอดเยี่ยมหลายสถาบัน และได้รับรางวัลการแสดงแห่งปีจากนิตยสาร ไบโอสโคป
หลังซีรีส์ เพื่อนเฮี้ยน..โรงเรียนหลอน และภาพยนตร์เรื่อง อนธการ อรรถพันธ์ได้เซ็นสัญญาเป็นนักแสดงในสังกัด จีเอ็มเอ็มทีวี ทำให้เขาได้มีผลงานซีรีส์เรื่องต่อมาคือเรื่อง รุ่นพี่ Secret love ตอน puppy honey โดยได้รับบท ธนภัทร ภรณ์พรหม แสดงคู่กับจุมพล อดุลกิตติพร และมีภาคต่อของซีรีส์คือเรื่อง รุ่นพี่ Secret love ตอน puppy honey 2 สแกนหัวใจนายหมอหมา ด้านจีเอ็มเอ็มทีวีได้จัดงานพบแฟนคลับในประเทศเกาหลีใต้ในเดือนพฤษภาคม 2560 และกรุงไทเป ประเทศไต้หวัน ในเดือนสิงหาคม 2560 และงานพบปะแฟนคลับในประเทศไทยในวันที่ 3 กันยายน 2560 ณ ธันเดอร์โดม เมืองทองธานี
ผลงาน > ภาพยนตร์

| 0 | 1 | 2 |
| --- | --- | --- |

| ปี | เรื่อง | รับบทเป็น |
| 2551 | สลัดตาเดียวกับเด็ก 200 ตา | ฟลุค |
| 2552 | เฉือน | นัท บุญหล้า (วัยเด็ก) |
| 2553 | Forget me not ผลิรัก...ไม่รู้โรย | ธาร (วัยเด็ก) |
| 2555 | 407 เที่ยวบินผี | ตี๋ |
| 2557 | O.T ผี OVERTIME | โอ |
| 2557 | Bittersweet Chocolate | เจมส์ |
| 2558 |  อนธการ | ตั้ม |
| 2558 | Love Love You อยากบอกให้รู้ว่ารัก | กั๊ม |
| 2560 | PlayBoy (and the gang of cherry) | เจมส์ |
ผลงาน > ละคร

| 0 | 1 | 2 | 3 |
| --- | --- | --- | --- |

| ปี | เรื่อง | รับบทเป็น | ออกอากาศ |
| 2546 | เบญจา คีตา ความรัก | ภูผา (วัยเด็ก) | ช่อง 7 |
| 2547 | ไฟในวายุ | วายุ/ใหญ่ (วัยเด็ก) | ช่อง 7 |
| 2547 | ฟ้าใหม่ | ลูกเจ้าฟ้ากุ้ง | ช่อง 7 |
| 2547 | ภูตพิศวาส | แสง | ช่อง 7 |
| 2547 | ไปแล้วกลับ หลับแล้วตื่น ฟื้นเพื่อเธอ | ผีเด็ก | ไอทีวี |
| 2548 | วีรบุรุษกองขยะ | ชาติกล้า (วัยเด็ก) | ช่อง 7 |
| 2548 | เชลยบาป | ทศ พิศาลวัฒนา (วัยเด็ก) | ช่อง 7 |
| 2548 | ริบบิ้นเขียวกับกล่องกระดาษแดง | หนึ่ง (วัยเด็ก) | ช่อง 7 |
| 2548 | เกิดแต่ตม | ต้น (วัยเด็ก) | ช่อง 7 |
| 2548 | คนนี้ล่ะ...พ่อเรา | วัน / ทู (ฝาแฝด) | ช่อง 7 |
| 2548 | เพื่อนรัก | เด็กวัด | ช่อง 3 |
| 2548 | สาวน้อยอ้อยควั่น | นัทธร (วัยเด็ก) | ช่อง 7 |
| 2549 | เปลวไฟในฝัน | บัว (วัยเด็ก) | ช่อง 7 |
| 2549 | ตี๋ตระกูลซ่ง | ฟู่ (วัยเด็ก) | ช่อง 3 |
| 2549 | สุดรักสุดดวงใจ | ลิขิต (วัยเด็ก) | ช่อง 3 |
| 2550 | กงจักรลายดอกบัว | ปริวาส (วัยเด็ก) | ช่อง 3 |
| 2550 | หุบเขากินคน | รุทธวรมัน (วัยเด็ก) | ช่อง 3 |
| 2551 | โบตั๋นกลีบสุดท้าย | ดนัย (วัยเด็ก) | ช่อง 3 |
| 2551 | นิมิตมาร | ทวารัศมิ์ (วัยเด็ก) | ช่อง 3 |
| 2552 | คุณแม่จำแลง | นิกกี้ | ช่อง 3 |
| 2552 | แม่ค้าขนมหวาน | วชรวรรษ วชิรธาน (วัยเด็ก) | ช่อง 3 |
| 2552 | เจ้าพ่อจำเป็นกับเจ้าหนูนินจา | นินจา | ช่อง 3 |
ผลงาน > ละครพื้นบ้าน

| 0 | 1 | 2 | 3 |
| --- | --- | --- | --- |

| ปี | เรื่อง | รับบทเป็น | ออกอากาศ |
| 2547 | โกมินทร์ | โกมินทร์ (วัยเด็ก) | ช่อง 7 |
| 2549 | เกราะกายสิทธิ์ | ภูมินทร์ (วัยเด็ก) | ช่อง 7 |